ການຂາດການປະຕິຮູບ ທາງດ້ານປະຊາທິປະໄຕ ມີຄວາມສ່ຽງຕໍ່ຄວາມບໍ່ໝັ້ນຄົງ ຢູ່ໃນປະເທດສຣີລັງກາ 
ອົງການສະຫະປະຊາຊາດ ຮຽກຮ້ອງໃຫ້ລັດຖະບານທີ່ໄດ້ຮັບການເລືອກຕັ້ງໃໝ່ ດໍາເນີນການປະຕິຮູບປະຊາທິປະໄຕ, ການຕໍ່ສູ້ກັບການລະວັ້ນໂທດ ເພື່ອປ້ອງກັນບໍ່ໃຫ້ເກີດມີການລະເມີດທາງດ້ານສິດທິມະນຸດຂຶ້ນມາອີກ
ລາຍງານກ່ຽວກັບສະຖານະການທາງດ້ານສິດທິມະນຸດຢູ່ໃນປະເທດສຣີລັງກາ ໄດ້ຮຽກຮ້ອງໃຫ້ລັດຖະບານທີ່ຫາກໍໄດ້ຮັບການເລືອກຕັ້ງໃໝ່ ຈັດຕັ້ງປະຕິບັດການປະຕິຮູບປະຊາທິປະໄຕແລະປາບປາມການກະທຳຜິດທີ່ບໍ່ຖືກລົງໂທດ ເພື່ອປ້ອງກັນບໍ່ໃຫ້ມີການລະເມີດສິດທິມະນຸດຂຶ້ນມາອີກຄັ້ງ ບົດລາຍງານໄດ້ຖືກສົ່ງໄປເຖິງສະພາສິດທິມະນຸດຂອງອົງການສະຫະປະຊາຊາດ ໃນວັນຈັນແລ້ວນີ້ ລິຊາ ສໄລນ໌ ມີລາຍງານຈາກນະຄອນເຈເນວາ, ເຊິ່ງ ທິບສຸດາຈະນຳເອົາລາຍ ລະອຽດມາສະເໜີທ່ານ ໃນອັນດັບຕໍ່ໄປ ການປະທ້ວງໄດ້ແຜ່ລາມໄປຢ່າງກວ້າງຂວາງກ່ຽວກັບສະຖານະການເງິນເຟີ້ຢູ່ໃນລະດັບທີ່ໜ້າຕົກໃຈ, ສະພາບການຂາດແຄນນໍ້າມັນເຊື້ອໄຟ, ອາຫານ, ຢາປົວພະ ຍາດແລະສິ່ງຈໍາເປັນອື່ນໆ ໄດ້ເຮັດໃຫ້ປະທານາທິບໍດີຄົນກ່ອນຕ້ອງໄດ້ລາອອກຈາກຕໍາແໜ່ງໃນວັນທີ 14 ກໍລະກົດ ນຶ່ງອາທິດຕໍ່ມາ, ປະທານາທິບໍດີຄົນໃໝ່ກໍໄດ້ຮັບເລືອກຕັ້ງໂດຍລັດຖະສະພາ ການມອບໂອນອໍານາດ ແມ່ນດໍາເນີນໄປໂດຍສັນຕິ ແລະສະຫງົບ ຢ່າງໃດກໍຕາມ, ຮັກສາການ ຂ້າຫຼວງໃຫຍ່ດ້ານສິດທິມະນຸດ ຂອງອົງການສະຫະປະຊາຊາດ ທ່ານນາງນາດາ ອາລ-ນາຊິຟ, ໄດ້ສະແດງຄວາມກັງວົນກ່ຽວກັບການດໍາເນີນງານບາງຢ່າງຂອງລັດຖະບານໃໝ່ໃນຊ່ວງບໍ່ເທົ່າໃດອາທິດມານີ້ ເຊິ່ງທ່ານ ນາງ ອາລ-ນາຊິຟ ກ່າວວ່າ: ທ່ານນາງກ່າວວ່າ ລັດຖະບານຍັງມີໂອກາດໃໝ່ ໃນການບັງຄັບ ແລະຄວບຄຸມສະຖານະການຂອງປະເທດ ໃຫ້ໄປໃນທາງທີ່ຖືກຕ້ອງຕາມກົດໝາຍ ແລະການປະນີປະນອມກັນ ເພື່ອຈັດການກັບຮາກເຫງົ້າຂອງຄວາມຂັດແຍ້ງ ການເຮັດສົງຄາມກາງເມືອງທີ່ຍາວນານເປັນເວລາ 26 ປີ, ໂດຍສິ້ນສຸດລົງເມື່ອ 13 ປີທີ່ຜ່ານມາ ແນວໃດກໍຕາມ, ທ່ານນາງ ອາລ-ນາຊິຟ ໄດ້ໃຫ້ຂໍ້ສັງເກດວ່າ ຜູ້ລອດຊີວິດຫຼາຍສິບພັນຄົນຍັງບໍ່ທັນຮູ້ ກ່ຽວກັບຊະຕາກໍາຂອງບຸກຄົນທີ່ພວກເຂົາຮັກ ເຊິ່ງໄດ້ຫາຍສາບສູນໄປ, ເຊັ່ນດຽວກັນ ພວກເຂົາກໍຍັງບໍ່ໄດ້ຮັບຄວາມຍຸຕິ ທໍາ ແລະການຊົດເຊີຍຄ່າເສຍຫາຍ ທ່ານນາງ ກ່າວວ່າ ສົມຄວນຕ້ອງມີການຮັບຜິດຊອບຕໍ່ການລະເມີດສິດທິມະນຸດ ແລະການລ່ວງລະເມີດຕ່າງໆໃນອະດີດທີ່ຜ່ານມາ ທ່ານນາງກ່າວຢ້ຳວ່າ ລັດຖະ ບານຄວນຖືເອົາໂອກາດນີ້ ເພື່ອປ່ຽນແປງສະຖານະການພາຍໃນປະເທດ ເພື່ອແກ້ໄຂຄວາມຜິດພາດທັງຫຼາຍເຫຼົ່ານີ້, ເຊິ່ງທ່ານນາງ ອາລ-ນາຊີຟ ກ່າວວ່າ: ໃນການຕອບໂຕ້, ລັດຖະມົນຕີກະຊວງການຕ່າງປະເທດຂອງສຣີລັງກາ ທ່ານອາລີ ຊາບຣີ (Ali Sabry) ກ່າວວ່າ ລັດຖະບານແມ່ນຮູ້ເລື້ອງດີ ກ່ຽວກັບສະ ພາບການທີ່ຫຍຸ້ງຍາກລໍາບາກທາງດ້ານເສດຖະກິດ ແລະສັງຄົມ ທີ່ປະຊາຊົນຂອງປະເທດກໍາລັງປະເຊີນຢູ່, ແລະກໍາລັງດໍາເນີນການຊັ່ງຊາເບິ່ງ ເພື່ອປັບປຸງສະຖານະການຂອງພວກເຂົາເຈົ້າໃຫ້ດີຂຶ້ນ ທ່ານກ່າວວ່າ ຍັງມີການເອົາບາດ ກ້າວຕ່າງໆ ເພື່ອເສີມສ້າງລັດຖະບານປະຊາທິປະໄຕໃຫ້ເຂັ້ມແຂງຂຶ້ນ ແລະຕໍ່ ຕ້ານການສໍ້ລາດບັງຫຼວງ ທ່ານກ່າວຕື່ມວ່າ ຄວາມກັງວົນທີ່ຮີບດ່ວນກໍຄື ການຟື້ນຟູລະບົບເສດຖະກິດຂອງປະເທດ, ແຕ່ການສ້າງຄວາມກ້າວໜ້າທາງດ້ານສິດທິມະນຸດ ຢູ່ໃນສຣີລັງກາ ກໍມີຄວາມສໍາຄັນເທົ່າໆກັນ